La CUP debatrà si es presenta a les eleccions espanyoles
El secretariat nacional de la CUP ha demanat de convocar un consell polític extraordinari el 10 de març per a decidir si el partit es presenta a les eleccions espanyoles per primer cop en la seva història. La setmana passada el diputat Vidal Aragonés va dir que la formació no tenia 'cap element' que el fes pensar que s'havia de fer aquest debat entre la militància, però segons un missatge intern al qual ha tingut accés VilaWeb després 'd'haver rebut la demanda per part de diversos militants' han engegat un procés de debat urgent per a decidir què fer. El secretariat nacional ha elaborat un document amb arguments a favor i en contra de participar en les eleccions, però la militància tindrà temps fins al 5 de març de redactar els seus propis documents o esmenar el del secretariat nacional. El 7 de març, al matí, el secretariat distribuirà tota la documentació rebuda, que es debatrà en assemblees territorials el dia 9 a la tarda i el 10 al matí. Serà a la tarda quan el consell polític extraordinari prendrà la decisió definitiva. Una candidatura per a blocar la governabilitat Al document favorable a presentar-se el 28-A, al qual ha tingut accés VilaWeb, expliquen que l'objectiu de la candidatura seria 'blocar qualsevol normalitat i governabilitat fins a la llibertat dels presos i el retorn dels exiliats, el reconeixement del dret a l'autodeterminació, la derogació de l'anomenada llei mordassa i la reforma de l'article 135 de la constitució que prioritza el pagament del deute'.
Quan vol la CUP que es convoqui un consell polític extraordinari?
10 de març